รัฐบาลไทย-ข่าวทำเนียบรัฐบาล-Thailand E-Visa On Arrival เพื่ออำนวยความสะดวกแก่นักท่องเที่ยว
วันศุกร์ที่ 15 กุมภาพันธ์ 2562
Thailand E-Visa On Arrival เพื่ออํานวยความสะดวกแก่นักท่องเที่ยว
สํานักงานตรวจคนเข้าเมือง  จับมือร่วมกับท่าอากาศยานไทย การบินไทย ไทยสมายล์ และ VFS Global ให้บริการ Thailand E-Visa On Arrival เพื่ออํานวยความสะดวกให้แก่นักท่องเที่ยว
สํานักงานตรวจคนเข้าเมือง จับมือร่วมกับท่าอากาศยานไทย การบินไทย ไทยสมายล์ และ VFS Global ให้บริการ Thailand E-Visa On Arrival เพื่ออํานวยความสะดวกให้แก่นักท่องเที่ยว
วันที่ 29 มกราคม 2562พลเอก ประวิตร วงษ์สุวรรณรองนายกรัฐมนตรี และรัฐมนตรีว่าการกระทรวงกลาโหม เป็นประธานในการแถลงข่าวบริการThailand E-Visa On Arrivalเพื่ออํานวยความสะดวกแก่นักท่องเที่ยว พร้อมด้วยนายวีระศักดิ์ โควสุรัตน์รัฐมนตรีว่าการกระทรวงการท่องเที่ยวและกีฬา, นายอาคม เติมพิทยาไพสิฐ รัฐมนตรีว่าการกระทรวงคมนาคม, นายสันติ ป่าหวาย โฆษกกระทรวงการท่องเที่ยวและกีฬา, พลตํารวจโท สุรเชษฐ์ หักพาล ผู้บัญชาการสํานักงานตรวจคนเข้าเมือง, นายนิตินัย ศิริสมรรถการ กรรมการผู้อํานวยการใหญ่ บริษัท ท่าอากาศยานไทย จํากัด (มหาชน), นายเอกนิติ นิติทัณฑ์ประภาศ ประธานกรรมการ​ บริษัท​ การ​บิน​ไทย ​จํากัด (มหาชน), นายสุเมธ​ ดํารงชัยธรรม กรรมการ​ผู้อํานวยการ​ใหญ่ บริษัท​ การบิน​ไทย และนายจิเตน วียาส ประธานฝ่ายปฎิบัติการ บริษัท ​VFS Global Group จํากัด ร่วมแถลงข่าว ณ บริเวณพื้นที่พรีเมี่ยม (Premium Area) อาคารผู้โดยสารท่าอากาศยาน​สุวรรณภูมิ​ ชั้น 4
พลตํารวจโท สุรเชษฐ์หักพาล ผู้บัญชาการสํานักงานตรวจคนเข้าเมือง เปิดเผยว่า เนื่องจากปัจจุบันมีจํานวนผู้เดินทางข้ามเขตแดนประเทศไทย โดยผ่านท่าอากาศยานทั่วทุกภูมิภาคในประเทศไทยเพิ่มขึ้นทุกปี โดยมีนักท่องเที่ยวเดินทางเข้ามาประมาณ 7 ล้านคน ที่สามารถยื่นเรื่องการตรวจลงตรา Visa On Arrival ในการเข้าประเทศ ซึ่งทําให้เกิดความแออัดของนักท่องเที่ยวในการเข้าคิวรอตรวจเอกสาร ประกอบกับข้อจํากัดของพื้นที่ในการให้บริการที่ไม่เพียงพอ ทําให้ไม่เอื้ออํานวยต่อความสะดวก รวดเร็ว และความปลอดภัยแก่นักท่องเที่ยว
สํานักงานตรวจคนเข้าเมืองได้รับความร่วมมือจากภาคเอกชน VFS Global ที่เข้ามาช่วยในการออกแบบและพัฒนากระบวนการทํางานของ "ระบบทําการแทนเพื่อการให้บริการของภาครัฐ" ในการรับและส่งผ่านข้อมูลทางอิเล็กทรอนิกส์โดยการสนับสนุนและส่งเสริมให้มีการพัฒนาระบบขอรับการตรวจลงตรา Electronic Visa On Arrival (E-VOA)​ ชําระค่าธรรมเนียม ออนไลน์ ทางอิเล็กทรอนิกส์ผ่านระบบคอมพิวเตอร์ ภายใต้มาตรฐานการเชื่อมโยงข้อมูล พร้อมทั้งมาตรการในการดูแลความมั่นคงปลอดภัยของระบบสารสนเทศ ข้อมูลส่วนบุคคลที่สอดคล้องตามกฎหมาย ระเบียบที่เกี่ยวข้องโดย VFS Global เป็นผู้ออกแบบและพัฒนาระบบดังกล่าว
ทั้งนี้ การดําเนินโครงการดังกล่าวมีระบบที่มีมาตรฐาน และบรรลุเป้าหมาย สอดคล้องกับนโยบายรัฐบาลไปสู่ระบบราชการ 4.0 ตลอดจนสามารถเข้ามาติดตามและตรวจสอบการปฏิบัติงานได้ โดยคํานึงถึงความเหมาะสมในการเข้าถึงข้อมูลของผู้ใช้งานรวมทั้งความมั่นคง ปลอดภัยของไซเบอร์ โดยเริ่มโครงการจาก 20 ประเทศได้แก่ สาธารณรัฐประชาชนจีน สาธารณรัฐอินเดีย ราชรัฐอันดอร์รา สาธารณรัฐบังกาเรีย ราชอาณาจักรภูฏาน สาธารณรัฐไซปรัส สหพันธ์สาธารณรัฐเอธิโอเปีย สาธารณรัฐหมู่เกาะฟิจิ สาธารณรัฐคาซัคสถาน สาธารณรัฐลัตเวีย สาธารณรัฐลิทัวเนีย สาธารณรัฐมัลดีฟส์ สาธารณรัฐมอลตา สาธารณรัฐมอริเชียส ปาปัวนิวกินี โรมาเนีย สาธารณรัฐมารีโน ราชอาณาจักรซาอุดิอาระเบีย ยูเครน อุซเบกิสถาน รวมทั้ง 1 เขตเศรษฐกิจไต้หวัน โดยไม่ต้องกรอกเอกสารใดๆ ใช้พาสปอร์ตยื่นให้กับเจ้าหน้าที่ที่สํานักงานตรวจคนเข้าเมือง เพื่อเข้ารับการตรวจลงตราได้ทุกช่องบริการ
พร้อมกันนี้ ทางบริษัท vfs Global ได้ดําเนินการพัฒนาโครงการ Fast Track เพื่อเป็นการยกระดับการให้บริการแก่ผู้โดยสารของท่าอากาศยานสุวรรณภูมิ เพื่อเพิ่มความสะดวกรวดเร็ว เป็นการสร้างภาพลักษณ์ ความประทับใจให้กับผู้โดยสารและนักท่องเที่ยวชาวต่างชาติที่เดินทางผ่านเข้าออกประเทศไทย ณ ท่าอากาศยานสุวรรณภูมิ ไม่ว่าจะเดินทางมาเพื่อพักผ่อนท่องเที่ยวลงทุนหรือประกอบธุรกิจทั้งนี้ เป็นการอํานวยความสะดวกแก่ผู้โดยสารชั้น 1 และชั้นธุรกิจอย่างเป็นระเบียบ กองบังคับการตํารวจตรวจคนเข้าเมือง 2 สํานักงานตรวจคนเข้าเมือง จะได้นําระบบสิทธิพิเศษในการผ่านเข้าเมือง Fast Track มาช่วยเสริมในขั้นตอนการผ่านพิธีการตรวจลงตราหนังสือเดินทาง โดยได้รับการสนับสนุนจากภาคเอกชนในการนําเทคโนโลยีเข้ามาช่วยในการอํานวยความสะดวกในโครงการนี้
นายสุเมธ ดํารงชัยธรรม กรรมการผู้อํานวยการใหญ่บริษัท การบินไทย จํากัด มหาชน เปิดเผยว่า ที่ผ่านมาบริษัท การบินไทย มีนโยบายให้ความสําคัญในเรื่อง ความสะดวกสบายในการเดินทางของผู้โดยสารมาตลอด ได้เปิดตัว mobile Application ใหม่ Thai Airways เพื่อเปิดประสบการณ์ใหม่ในการเดินทาง เพิ่มความสะดวกสบายในการใช้งาน Application ให้กับลูกค้าของการบินไทย อีกทั้งเพิ่มช่องทางในการให้บริการลูกค้าและเข้าถึงลูกค้ามากขึ้น และในวันนี้ Thailand E Visa On Arrival ก็จะเป็นอีกหนึ่งบริการที่บริษัท เลือกสรรมาเพื่อเพิ่มความสะดวกสบายให้แก่ผู้โดยสารของการบินไทยและไทยสไมล์ ในการประหยัดเวลา และลดขั้นตอนการเดินทางเข้าประเทศไทย โดยไม่ต้องเข้าคิวทําวีซ่าเพื่อขอเข้าประเทศไทยอีกต่อไป